Еуразиялық экономикалық одақтың Кеден кодексі туралы шартты ратификациялау туралы
202-бап. Тауарларды еркін кедендік аймақ кедендік рәсімімен орналастыру және оларды осындай кедендік рәсімге сәйкес пайдалану шарттары

1. Тауарларды еркін кедендік аймақ кедендік рәсімімен орналастыру шарттары болып табылады:
1) ЕЭА резиденттері (қатысушылары, субъектілері) ЕЭА аумағында қызметті жүзеге асыру (жүргізу) туралы келісімге (шартқа) (ЕЭА-дағы қызмет шарттары туралы шартқа, инвестициялық декларацияға, кәсіпкерлік бағдарламаға) сәйкес кәсіпкерлік және өзге де қызметті жүзеге асыру мақсатында, егер осындай мүше мемлекеттің аумағында құрылған жекелеген ЕЭА аумағына орналастыру және (немесе) пайдалану үшін осы Кодекстің
201-бабының
2-тармағына сәйкес мүше мемлекеттің заңнамасында өзгеше белгіленбесе, тауарлардың ЕЭА резиденттері (қатысушылары, субъектілері) ЕЭА аумағында орналастырылуға және (немесе) пайдаланылуға арналуы;
2) тауарлардың порттық ЕЭА немесе логистикалық ЕЭА резиденттері (қатысушылары, субъектілері) болып табылмайтын және Сыртқы экономикалық қызметтің тауар номенклатурасына сәйкес кодтың өзгеруіне байланысты тауарлармен осындай қызметті көрсету кезінде жасалатын операциялар тауарлардың сипаттамаларын өзгертпейтін жағдайда, порттық ЕЭА немесе логистикалық ЕЭА резиденттерімен (қатысушыларымен, субъектілерімен) қызмет көрсету туралы шарт жасасқан тұлғалар порттық ЕЭА немесе логистикалық ЕЭА аумағына орналастырылуы үшін арналуы;
3) осы Кодекстің
7-бабына
сәйкес шетелдік тауарларға қатысты тыйым салулар мен шектеулердің сақталуы.
2. Еркін кедендік аймақ кедендік рәсімімен орналастырылатын тауарлардың декларанттары, аумақтарында осы тауарлар орналастырылатын ЕЭА резиденттері (қатысушылары, субъектілері) болып табылатын тұлғалар, ал осы баптың 3 және 4-тармақтарында көзделген жағдайларда, — осы баптың 3-тармағында көрсетілген немесе осы баптың 4-тармағына сәйкес Комиссия айқындаған өзге де тұлғалар бола алады.
3. Осы баптың 1-тармағының 2-тармақшасында көрсетілген порттық ЕЭА немесе логистикалық ЕЭА аумағына әкелінетін немесе порттық ЕЭА немесе логистикалық ЕЭА аумағынан Одақтың кедендік аумағының қалған бөлігіне немесе оның шегінен тысқары әкетілетін тауарлардың декларанттары қызмет көрсету туралы шарттың негізінде осы Кодекстің
83-бабы
1-тармағының 1-тармақшасында және 2-тармақшасының үшінші абзацында көрсетілген тұлғалар болуы мүмкін.
4. Комиссия ЕЭА резиденттері (қатысушылары, субъектілері) болып табылмайтын мүше мемлекеттердің тұлғаларын, осы тұлғалардың еркін кедендік аймақ кедендік рәсімімен орналастырылатын тауарлардың декларанттары бола алуы мүмкін жағдайларды да айқындауға құқылы.
5. Еркін кедендік аймақ кедендік рәсіміне сәйкес:
1) ЕЭА аумағында ЕЭА жұмыс істеген мерзім немесе ЕЭА аумағында еркін кедендік аймақ кедендік рәсімінің қолданылу мерзімі ішінде не тұлғаның осы Кодекстің
205-бабының
4-тармағы ескеріле отырып, резидент (қатысушы, субъекті) мәртебесін жоғалтқанға дейін еркін кедендік аймақ кедендік рәсімімен орналастырылған тауарларды орналастыру және табу;
2) ЕЭА аумағында еркін кедендік аймақ кедендік рәсімімен орналастырылған тауарларды:
ЕЭА аумағында қызметті жүзеге асыру (жүргізу) туралы келісімге (шартқа) (ЕЭА-дағы қызмет шарттары туралы шартқа, инвестициялық декларацияға, кәсіпкерлік бағдарламаға) не осы Кодекстің
201-бабының
2-тармағына сәйкес мүше мемлекеттің заңнамасында белгіленген мақсаттарға;
егер тауарлар осындай қызметтерді көрсету үшін порттық ЕЭА немесе логистикалық ЕЭА аумағында еркін кедендік аймақ кедендік рәсімімен орналастырылса, порттық ЕЭА немесе логистикалық ЕЭА резиденті (қатысушысы, субъектісі) болып табылмайтын тұлға мен порттық ЕЭА немесе логистикалық ЕЭА резиденті (қатысушысы, субъектісі) арасында жасалған қызмет көрсету туралы шартқа сәйкес пайдалану;
3) мыналар:
осындай тауарлардың декларанты не осы Кодексте айқындалған немесе осы Кодекске сәйкес мүше мемлекеттердің заңнамасында айқындалатын өзге де тұлғалар;
егер ол қызмет көрсету туралы шарт бойынша тауарларды сақтауды жүзеге асыратын және осындай тауарлардың декларанты болып табылмаса, порттық ЕЭА немесе логистикалық ЕЭА резиденті (қатысушысы, субъектісі) жүзеге асыратын ЕЭА аумағында еркін кедендік аймақ кедендік рәсімімен орналастырылған тауарларды орналастыру және пайдалану;
4) еркін кедендік аймақ кедендік рәсімімен орналастырылған тауарларға қатысты осы Кодекстің
205-бабына
сәйкес іс-қимыл жасау тауарларды пайдалану шарттары болып табылады.
6. ЕЭА жұмыс істеуін тоқтатқан немесе ЕЭА аумағында еркін кедендік аймақ кедендік рәсімінің қолданылуын тоқтату туралы шешім қабылданған кезде не тұлғаның ЕЭА резиденті (қатысушысы, субъектісі) мәртебесін жоғалтқан кезде осы баптың 5-тармағында айқындалған еркін кеденді аймақ кедендік рәсіміне сәйкес тауарларды пайдалану шарттары осы Кодекстің
207-бабының
3 және 4-тармақтарына сәйкес осы кедендік рәсім аяқталғанға немесе оның қолданысы тоқтатылғанға дейін сақталуға тиіс.
7. Егер порттық ЕЭА немесе логистикалық ЕЭА резиденті (қатысушысы, субъектісі) қызмет көрсету туралы шарт бойынша өзі декларанты болып табылмайтын тауарлардың сақталуын жүзеге асырған жағдайда, ол еркін кедендік аймақ кедендік рәсіміне сәйкес тауарларды пайдалану шартын сақтауға тиіс.